Illum il-Ħadd fetħet il-konsultazzjoni pubblika dwar il-pipeline tal-gass bejn Malta u Sqallija: bejn Delimara u Gela. Din il-konsultazzjoni hi dwar l-istudju dwar l-impatt ambjentali. Hemm ċans xahar, jiġifieri sal-15 t'April 2020. Fid-dawl tal-kriżi attwali kkawżata mill-pandemija tal-Coronavirus, wieħed bil-sors jiddubita x'rieda tajba hemm ta' parti tal-Awtorità tal-Ambjent u r-Riżorsi li qed tikkoordina l-konsultazzjoni. X'sens jagħmel li bħalissa jingħata bidu għal din il-konsultazzjoni pubblika?